

REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA VRBANJA

**JEDINSTVENI UPRAVNI ODJEL**

**Povjerenstvo za provedbu oglasa**

KLASA: 112-02/25-01/3

URBROJ: 2196-31-03-1-25-9

U Vrbanji, 23. rujna 2025.

Na temelju članka 20. stavak 4. alineja 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine” br. 86/08., 61/11., 4/18., 112/19. i 17/25), Povjerenstvo za provedbu oglasa za prijam službenika u Jedinstveni upravni odjel Općine Vrbanja, upućuje

**POZIV**

**KANDIDATIMA NA PRETHODNU PROVJERU ZNANJA I SPOSOBNOSTI**

**I.** Na mrežnoj stranici Hrvatskog zavoda za zapošljavanje, mrežnoj stranici Općine Vrbanja ([www.opcina-vrbanja.hr](http://www.opcina-vrbanja.hr/)) i Oglasnoj ploči Općine Vrbanja dana 8. rujna 2025. godine objavljen je oglas za prijam službenika u Jedinstveni upravni odjel Općine Vrbanja na radno mjesto Referent – komunalni redar, jedan izvršitelj/ica na određeno vrijeme, do povratka odsutne službenice uz obvezan probni rad u trajanju od dva mjeseca.

Rok za podnošenje prijava na oglas bio je do 16. rujna 2025. godine.

**II.** Povjerenstvo za provedbu oglasa utvrdilo je da pisanom testiranju za radno mjesto Referent – komunalni redar mogu pristupiti 2 (dva) kandidata, čije prijave su pravodobne i potpune, odnosno koje ispunjavaju formalne uvjete iz oglasa.

Slijedom navedenog, na prethodnu provjeru znanja i sposobnosti (pisano testiranje) pozivaju se kandidati kako slijedi:

1. Fruk Jadranka
2. Sluganović Gabriela

**III.** Povjerenstvo za provedbu oglasa temeljem članka 22. stavak 1. Zakona o službenicima i namještenicima u lokalnoj i područnoj (regionalnoj) samoupravi poziva kandidate koji ispunjavaju formalne uvjete iz oglasa da pristupe prethodnoj provjeri znanja i sposobnosti, **pisanom testiranju** **koje će se održati dana 30. rujna 2025. godine (utorak) u Općini Vrbanja, Trg dr. Franje Tuđmana 1, i to u 9,00 sati**

Na pisanom testiranju kandidati su dužni predočiti osobnu identifikacijsku ispravu.

Kandidat koji ne može dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na oglas.

**IV.** Rezultati pisanog testiranja objavit će se istog dana na Oglasnoj ploči Općine Vrbanja i mrežnoj stranici Općine Vrbanja ([www.opcina-vrbanja.hr](http://www.opcina-vrbanja.hr/).) najkasnije do 15,00 sati. Istovremeno će se objaviti i raspored kandidata za intervju koji predstavlja poziv za intervju.

Intervju će se obaviti samo sa kandidatima koji su na provedenom pisanom testiranju iz svakog poglavlja (A i B) ostvarili najmanje 50% bodova, odnosno iz svakog poglavlja ostvarili najmanje 5 bodova.

Intervju će se obaviti dana 1. listopada 2025. godine (srijeda) prema utvrđenom rasporedu navedenom u Obavijesti o rezultatima testiranja – pozivu na intervju.

POVJERENSTVO ZA PROVEDBU OGLASA